CELEX: 62017TN0054
Language: sl
Date: 2017-01-31 00:00:00
Title: Zadeva T-54/17: Tožba, vložena 31. januarja 2017 – CLF/Parlament

13.3.2017   
            
            
               SL
            
            
               Uradni list Evropske unije
            
            
               C 78/41
            
         Tožba, vložena 31. januarja 2017 – CLF/Parlament
   (Zadeva T-54/17)
   (2017/C 078/56)
   Jezik postopka: nemščina
   
      Stranki
   
   
      Tožeča stranka: Coalition for Life and Family (CLF) (Bruselj, Belgija) (zastopnik: P. Richter, odvetnik)
   
      Tožena stranka: Evropski parlament
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               člen I.4.1 Sklepa tožene stranke z dne 12. decembra 2016 (številka: FINS-2017-16), ki se nanaša na zmanjšanje predhodnega financiranja na 33 % določene najvišje vsote ter sklenitev jamstva, razglasi za ničen;
            
         
               —
            
            
               toženi stranki naloži plačilo stroškov postopka.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja en sam tožbeni razlog, ki temelji na kršitvi pogodb in pravnih norm, ki jih je treba uporabiti za izvajanje teh pogodb.
   
               —
            
            
               Tožeča stranka trdi, da razlikovanje s strani tožene stranke med političnimi strankami na evropski ravni, ki so bile šele ustanovljene, in strankami, ki obstajajo že dalj časa, pomeni kršitev splošnega načela enakosti prava Unije.
            
         
               —
            
            
               Dalje v skladu s členom 134(2) Uredbe (EU, EURATOM) št. 966/2012 (1) in v skladu s členom 206(1) Delegirane uredbe (EU) št. 1268/2012 (2) se pri finančnih pomočeh majhne vrednosti ne sme zahtevati nikakršnega jamstva.
            
         
               —
            
            
               Poleg tega ne obstaja interes tožeče stranke, da zahteva jamstvo, ker ima tožena stranka zastopnike v nacionalnih parlamentih zadostnega števila držav članic in zato ni nevarnosti, da bi izgubila status evropske stranke na politični ravni.
            
         
               —
            
            
               Poleg tega sploh in razvidno, zakaj tožena stranka dvomi v to, da tožeča stranka spoštuje temeljne vrednote Unije.
            
         
               —
            
            
               Nazadnje, ukrepi so nesorazmerni, ker tožeča stranka ne more zagotoviti jamstva in ji zaradi odvzema finančne pomoči grozi uničenje gospodarskega obstoja, kar bi imelo za posledico izkrivljanje politične konkurence. To pomeni resen poseg v temeljne pravice tožeče stranke do svobode izražanja in združevanja (člena 11 in 12 Listine Evropske unije o temeljnih pravicah).
            
         
      (1)  Uredba (EU, Euratom) št. 966/2012 Evropskega Parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije in razveljavitvi Uredbe Sveta (ES, Euratom) št. 1605/2002 (UL 2012, L 298, str. 1).
   
      (2)  Delegirana uredba Komisije (EU) št. 1268/2012 z dne 29. oktobra 2012 o pravilih uporabe Uredbe (EU, Euratom) št. 966/2012 Evropskega parlamenta in Sveta o finančnih pravilih, ki se uporabljajo za splošni proračun Unije (UL 2012, L 362, str. 1).